Privatbrief
Material: papyrus
Place: Arsinoites
Categories: Brief (privat)
NN an Heron
Vorwurf der Nachlässigkeit
Streit
<gap/>..<gap/> 
γράφειν σοι ἵνα μ[ή] δόξω ἠμελεκέναι, σὺ δὲ ο[ἰ]κονόμει ὡς βού
λει, εἰ γὰρ κατέγνως μου ἐν ἄλ[λ]οις πράγμασι· ὤφειλες τοῦτο πρὸ 
πάντων εἰδέναι· εἰ δὲ ἐπισυμφέρον τί σοι τοῦτο ποιῶι καὶ γρά
[φ]ω σοι, οὐκ ὀφείλεις ἀμελεῖν· ἡ γὰρ ὁληι συζήτησις ἐγένετο 
τῷ τὸν στρατηγὸν μεθ[ί]στασθαι, καὶ εὔλογόν ἐστι ὃ λέγει· καὶ γὰρ 
[τ]ῷ πράγματι συμφέρει τοῦτο· ἀπελογησάμην σοι οὖν πε
[ρὶ] πάν[τ]ων, ἵνα μὴ δόξῃς ἀναισθήτως γεγραφέναι, 
[εἰ] καὶ ἀναιδῶς τοῦτό σοι διὰ τῶν ἐπιστολῶν γεγραφέναι 
[μέ]χρι ταύτης τῆς ἐπιστολῆς ἠρκέσθην· [κατα]γει[ν]ώσκειν 
δέ σε θέλω, ὅτι ἐδόθη ἀναφόριον τῷ κρατίστωι Ἀπολλωνίωι 
περὶ φοινίκων τριῶν  καὶ στροβειλέας μιᾶς  περὶ Ἑρμού
πολιν Θεμίστου μερίδος ἐν ἐλαιονοπαραδείσῳ καὶ φοινικῶ
νι τῆς Τωναιτιανῆς οὐσίας μισθώσεως Πτολεμαίου 
Πρωτάρ
χου καὶ μετόχων. γράφω σοι οὖν, ἵνʼ εἰδῇς, ἐπειδὴ πρὸ πολ
λοῦ μ[εμ]νησμένος ᾖς μοι περὶ τῆς στροβιλέας· φανερὸν οὖν 
σοι ἐπόησα τοῦτο, ἵνʼ ὃ βού[λ]ει περὶ τούτο[υ] ἀντιφωνήσῃς· 
ἔρρωσο. 
ἄσπασ[αι] τοὺς σοὺς πάντας [κ]αὶ Ἀπίωνα καὶ Ἥρωνα τοὺς κρατίστους· 
μέχρι τ[ο]ῦτο ὁ ἐπίτροπ[ο]ς ο[ὔ]πω παρεγένετο, ἀλλὰ προσδό
κιμός ἐστιν.
Ἥρωνι φίλωι